उद्धव को अपनी गाड़ी में मातोश्री ले गए राज ठाकरे  
शिवसेना के कार्यकारी अध्यक्ष उद्धव ठाकरे को सोमवार सुबह सीने में दर्द की शिकायत के बाद अस्पताल में भर्ती कराया गया और जब उन्हें छुट्टी मिली तब राज ठाकरे स्वयं अपनी कार में उन्हें घर ले गए।
शिवसेना के कार्यकारी अध्यक्ष उद्धव ठाकरे को सोमवार सुबह सीने में दर्द की शिकायत के बाद मुम्बई के लीलावती अस्पताल में भर्ती कराया गया है। मनसे प्रमुख राज ठाकरे सोमवार को उनसे मिलने अस्पताल पहुंचे। शाम को उद्धव को अस्पताल से छुट्टी मिलने के बाद राज ठाकरे अपनी मर्सिडीज कार में उन्हें लेकर मातोश्री गए।
बता दें कि राज ठाकरे ने उद्धव ठाकरे को शिव सेना का अध्यक्ष बनाए जाने का विरोध किया था और कहा था कि पार्टी में परिवारवाद है। इसी कारण से उन्होंने पार्टी छोड़कर अपनी अलग राजनीतिक पार्टी बनाई और चुनाव लड़े। दोनों में तमाम मौकों पर तीखी तकरार भी देखी गई। लेकिन आज की घटना के बाद माना जा रहा है कि दोनों में बीच में दुश्मनी की बर्फ कुछ पिघलने लगी है। महाराष्ट्र के राजनीतिक हल्कों में इसे काफी बड़ी घटना समझा जा रहा है।    

बता दें कि राज ठाकरे ने उद्धव ठाकरे को शिव सेना का अध्यक्ष बनाए जाने का विरोध किया था और कहा था कि पार्टी में परिवारवाद है। इसी कारण से उन्होंने पार्टी छोड़कर अपनी अलग राजनीतिक पार्टी बनाई और चुनाव लड़े। दोनों में तमाम मौकों पर तीखी तकरार भी देखी गई। लेकिन आज की घटना के बाद माना जा रहा है कि दोनों में बीच में दुश्मनी की बर्फ कुछ पिघलने लगी है। महाराष्ट्र के राजनीतिक हल्कों में इसे काफी बड़ी घटना समझा जा रहा है।